CELEX: 62013CN0603
Language: et
Date: 2013-11-22 00:00:00
Title: Kohtuasi C-603/13 P: 22. novembril 2013 Galp Energia España, SA, Petróleos de Portugal (Petrogal), SA, Galp Energia, SGPS, SA esitatud apellatsioonkaebus Üldkohtu (kaheksas koda) 16. septembri 2013 . aasta otsuse peale kohtuasjas T-462/07: Galp Energia España, SA, Petróleos de Portugal (Petrogal), SA, Galp Energia, SGPS, SA versus Euroopa Komisjon

25.1.2014   
            
            
               ET
            
            
               Euroopa Liidu Teataja
            
            
               C 24/12
            
         22. novembril 2013 Galp Energia España, SA, Petróleos de Portugal (Petrogal), SA, Galp Energia, SGPS, SA esitatud apellatsioonkaebus Üldkohtu (kaheksas koda) 16. septembri 2013. aasta otsuse peale kohtuasjas T-462/07: Galp Energia España, SA, Petróleos de Portugal (Petrogal), SA, Galp Energia, SGPS, SA versus Euroopa Komisjon
   (Kohtuasi C-603/13 P)
   2014/C 24/23
   Kohtumenetluse keel: inglise
   
      Pooled
   
   
      Apellandid: Galp Energia España, SA, Petróleos de Portugal (Petrogal), SA, Galp Energia, SGPS, SA (esindaja: advocaat M. Slotboom)
   
      Teine menetlusosaline: Euroopa Komisjon
   
      Apellantide nõuded
   
   
               —
            
            
               tühistada kohtuotsus käesolevas apellatsioonkaebuses toodud alustel ja/või tühistada otsuse artiklid hagejaid puudutavas osas ja/või tühistada otsuse artikkel 2 hagejatele trahvi määramise osas või vähendada hagejatele otsuse artikliga 2 määratud trahvi summat,
            
         
               —
            
            
               tühistada kohtuotsus ja saata asi tagasi Üldkohtule otsuse tegemiseks hagi põhjendatuse kohta, lähtudes Euroopa Kohtu antud juhistest;
            
         
               —
            
            
               mõista kohtukulud käesolevas kohtuastmes välja komisjonilt.
            
         
      Väited ja peamised argumendid
   
   Apellandid väidavad, et vaidlustatud kohtuotsus tuleks tühistada järgmistel alustel:
   
                
            
            
               Üldkohus on vääralt kohaldanud EÜ artikli 81 lõiget 1, moonutanud tõendeid, ei ole järginud tõendite hindamisel menetlusnorme ega arvestanud Euroopa Liidu põhiõiguste harta artikliga 48 tagatud süütuse presumptsiooni üldpõhimõtet, kuna leidis, et ei saa asuda seisukohale nagu oleks komisjon õigusvastaselt järeldanud, et pooled osalesid hindade kooskõlastamises „kuni aastani 2002”. Lisaks ei ole Üldkohus seda järeldust piisavalt põhjendanud.
            
         
                
            
            
               Üldkohus on vääralt kohaldanud EÜ artikli 81 lõiget 1, moonutanud tõendeid, ei ole järginud tõendite hindamisel menetlusnorme ning on seal hulgas rikkunud „ne ultra petita” põhimõtet, õigust õiglasele kohtumenetlusele ja kaitseõigust (õigus olla ära kuulatud), kuna leidis, et pooli saab järelevalve teostamise süsteemi ja teiseks kompensatsioonimehhanismi osas pidada vastutavaks ning et seetõttu puudub alus trahvi põhisumma muutmiseks.
            
         
                
            
            
               Üldkohus on rikkunud poolte põhiõigust kohtulikule arutamisele mõistliku aja jooksul.